Sven Erixson
Store norske leksikon,Kunst og estetikk,Bildende kunst,Kunsthistorie,Ekspresjonisme og fauvisme
Sven Erixson var en svensk maler og grafiker. Han utdannet seg som dekorasjonsmaler og ble i løpet av sin karriere en av Sveriges fremste monumentalmalere.
Med utgangspunkt i 1920-årenes svenske naivisme utformet han en sterkt personlig fantasifull og fargesprakende stil med djerv penselføring og kraftig dekorativ virkning. På tallrike reiser kom han også i nær kontakt med moderne europeisk kunstliv. Blant hans fremste inspirasjonskilder var El Greco, Gustav Klimt, Egon Schiele og ikke minst Paul Klee. Livsverk Erixsons livsverk var et mektig panorama over Sverige i 1920-, 1930- og 1940-årene. Han skildret folkeliv, storby og småbysamfunn, landsby og skogsbygder fra Norrland til Skåne. Et gjennomgående motiv var også arbeidere innen håndverk, fabrikk og jordbruk. Dekorative verk Et utvalg dekorative verk:  Nils Holgersson i Olofslunds folkeskole (1934–1935)  Melodier vid torget, gobelinutkast til Göteborgs konserthus (1935–1939) vevd av Barbro Nilsson   Hamnen i Lissabon (1945–1946), også vevd av Barbro Nilsson  store freskoarbeider i Skogskyrkogårdens krematorium i Stockholm: Liv – Död – Liv (1938–1940), freskoarbeid i Huddinge kommunalhus (1948–1949) freskoarbeid i Uppsala stadsteater (1951–1953) kartong til glassmaleri i Malmö krematorium (1942–1943) glassvegg i Varbergs sparbank (1963) Grafisk arbeid Erixson utførte også en rekke grafiske arbeider, særlig litografier. Som scenograf gjorde han dekorasjoner til Richard 3 (1946) og Aniara (1959).Han var professor ved Konsthögskolan i Stockholm 1943–53. Erixson er også representert i Nasjonalgalleriet. Les mer i Store norske leksikon kunst i Sverige